མཐོང་ན་བྱང་ཆུབ་ཀྱི་ལམ་ཇི་ལྟར་བསྒྲུབ་པར་བགྱིད་ལགས།མ་བསྒྲུབས་ན་ཇི་ལྟར་རྣམ་པ་ཐམས་ཅད་མཁྱེན་པ་ཉིད་རྗེས་སུ་འཐོབ་པར་འགྱུར་ལགས།དེ་སྐད་ཅེས་གསོལ་པ་དང་།བཅོམ་ལྡན་འདས་ཀྱིས་ཚེ་དང་ལྡན་པ་ཤ་ར་དྭ་ཏིའི་བུ་ལ་འདི་སྐད་ཅེས་བཀའ་སྩལ་ཏོ།།ཤ་ར་དྭ་ཏིའི་བུ་བྱང་ཆུབ་སེམས་དཔའ་རྣམས་ཀྱིས་ཆོས་ཐམས་ཅད་ཐ་དད་པར་མཐོང་མོད་ཀྱི།དེ་ནི་ཀུན་རྫོབ་ཏུ་ཡིན་གྱི་དོན་དམ་པར་ནི་མ་ཡིན་ནོ།།གསོལ་པ།བཅོམ་ལྡན་འདས་ཇི་ལྟར་ན་ཀུན་རྫོབ་ཏུ་ལགས་ཀྱི་དོན་དམ་པར་ནི་མ་ལགས།བཅོམ་ལྡན་འདས་ཀྱིས་བཀའ་སྩལ་པ།ཤ་ར་དྭ་ཏིའི་བུ་གང་གི་ཚེ་བྱང་ཆུབ་སེམས་དཔའ་འདི་སྙམ་དུ་དེ་ལ་འཇིག་རྟེན་པའི་ཆོས་དགེ་བ་རྣམས་གང་ཡིན་སྙམ་དུ་སེམས་པ་ལས་དེ་འདི་སྙམ་དུ་འདི་ལྟ་སྟེ།ཕར་འཛིན་པ་དང་།མར་འཛིན་པ་དང་།དགེ་སྦྱོང་དུ་འཛིན་པ་དང་།བྲམ་ཟེར་འཛིན་པ་དང་།རིགས་ཀྱི་གཙོ་བོ་ལ་རིམ་གྲོ་བྱེད་པ་དང་།སྦྱིན་པ་ལས་བྱུང་བའི་བསོད་ནམས་བྱ་བའི་དངོས་པོ་དང་།ཚུལ་ཁྲིམས་ལས་བྱུང་བ་དང་།བསྒོམ་པ་ལས་བྱུང་བའི་བསོད་ནམས་བྱ་བའི་དངོས་པོ་དང་།ཞལ་ཏ་བྱེད་པ་དང་ལྡན་པའི་བསོད་ནམས་དང་།ཐབས་ལ་མཁས་པ་དང་ལྡན་པའི་བསོད་ནམས་དང་།དགེ་བ་བཅུའི་ལས་ཀྱི་ལམ་རྣམས་དང་།འཇིག་རྟེན་པའི་རྣམ་པར་བམ་པའི་འདུ་ཤེས་དང་།རྣམ་པར་འབུས་གཞིགས་པའི་འདུ་ཤེས་དང་།རྣམ་པར་དམར་བའི་འདུ་ཤེས་དང་།རྣམ་པར་རྣགས་པའི་འདུ་ཤེས་དང་།རྣམ་པར་སྔོས་པའི་འདུ་ཤེས་དང་།རྣམ་པར་ཟོས་པའི་འདུ་ཤེས་དང་།རྣམ་པར་འཐོར་བའི་འདུ་ཤེས་དང་།རུས་གོང་གི་འདུ་ཤེས་དང་།རྣམ་པར་ཚིག་པའི་འདུ་ཤེས་དང་།དེ་བཞིན་དུ་བསམ་གཏན་བཞི་དང་།ཚད་མེད་པ་བཞི་དང་།གཟུགས་མེད་པའི་སྙོམས་པར་འཇུག་པ་བཞི་དང་།སངས་རྒྱས་རྗེས་སུ་དྲན་པ་དང་།ཆོས་རྗེས་སུ་དྲན་པ་དང་།དགེ་འདུན་རྗེས་སུ་དྲན་པ་དང་།ཚུལ་ཁྲིམས་རྗེས་སུ་དྲན་པ་དང་།གཏོང་བ་རྗེས་སུ་དྲན་པ་དང་།ལྷ་རྗེས་སུ་དྲན་པ་དང་།ཉེ་བར་ཞི་བ་རྗེས་སུ་དྲན་པ་དང་།དབུགས་རྔུབ་པ་དང་།འབྱུང་བ་རྗེས་སུ་དྲན་པ་དང་།ལུས་སུ་རྟོགས་པ་རྗེས་སུ་དྲན་པ་དང་།འཆི་བ་རྗེས་སུ་དྲན་